Foto: Hina

GOST u emisiji Novi dan na N1 televiziji bio je Milan Bandić. On je govorio o političkoj situaciji u Hrvatskoj posljednjih dana. Upitan za špekulacije o mogućem formiranju većine u Saboru bez Mosta, Bandić je diplomatski odgovorio.



"Ne bih ja govorio o većini sa ili bez Mosta, ja sam za to da dođu ljudi koji će zasukati rukave i raditi. Vlada eksperimentira, nema rezultata i treba napraviti pomak, ako ga ne bude bilo bit će interes hrvatskih građana je samo posao, ništa drugo", rekao je.



Potencijalni partneri u tom preslagivanju su, rekao je Bandić, "svi oni koji su spremni demonstrirati odgovornost i htjeti da se nešto radi".



"Gradonačelnik nema nikakvu veliku ambiciju i zahtjev, mi smo rješenje - imamo klub koji sada tvori pet zastupnika, a uskoro će imati duplo više. Imamo i zahtjev je da se počne delat. Ja mogu biti samo premijer, a kako nema dovoljno ruku, ne mogu to biti. Želimo da dođu ljudi koji mogu promijeniti ovu zemlju, ja nemam figu u džepu, samo rješenja", dodao je.



Priznaje da je razgovarao s Karamarkom o mogućem preslagivanju.



"Ne samo s Karamarkom već sa svima onima koji mogu demonstrirati da žele raditi. Ja imam 60 godina - dovoljno iskustva da ne ponavljam greške, a dovoljno energije da djelujem", objašnjava.



"Bilateralno smo razgovarali više puta, ali što ćemo napraviti nismo dogovorili. No, mi ćemo to realizirati u idućih tjedan dana", komentirao je Bandić upitan je li razgovarao s Oreškovićem.